Ο **Άντριου (Ντρου) Νίκολας** ( Νέα Υόρκη, 17 Μαΐου 1981), είναι Αμερικανός πρώην καλαθοσφαιριστής. Έχει ύψος 1,93 μ. και αγωνιζόταν στην θέση του σούτινγκ γκάρντ. Αγωνίστηκε στον Παναθηναϊκό για τρία χρόνια, κατακτώντας μεταξύ άλλων την Ευρωλίγκα δυο φορές. Σήμερα είναι Director of Scouting των Ντένβερ Νάγκετς στο ΝΒΑ.

Σταδιοδρομία
------------

Άρχισε να παίζει μπάσκετ στο λύκειο του Λόνγκ Άιλαντ. Από εκεί μεταπήδησε στο κολέγιο του Μέριλαντ, με το οποίο κατέκτησε το κολεγιακό πρωτάθλημα του 2002. Η πιο αξιοσημείωτη στιγμή του όντας κολεγιόπαιδο ήταν, όταν το 2003, σημείωσε μπάζερ-μπίτερ τρίποντο στην λήξη του αγώνα, χαρίζοντας την νίκη στην ομάδα του, σε παιχνίδι του πρώτου γύρου ενάντια στην Γουίλμινγκτον.

Στην συνέχεια της καριέρας του, έπαιξε αρχικά σε ομάδες χαμηλών κατηγοριών της Ιταλίας και της Ισπανίας, ώσπου μεταγράφηκε στην ομάδα του Τρεβίζο, την Μπενετόν, με την οποία κέρδισε το βραβείο του 1ου σκόρερ της Ευρωλίγκα 2005-06 με 18.6 πόντους μέσο όρο, και το Ιταλικό πρωτάθλημα. Από εκεί πήγε στην Τουρκία και στην Εφές Πίλσεν όπου υπέγραψε τριετές συμβόλαιο, όμως αρνήθηκε να αγωνιστεί απέναντι στην Παρτιζάν Βελιγραδίου, κατόπιν εντολής της Αμερικανικής κυβέρνησης για το θέμα της ανεξαρτησίας του Κοσόβου, και αποκλείστηκε από την ομάδα. Με την Εφές κατέκτησε το κύπελλο Τουρκίας το 2007.

Από την επόμενη χρονιά, το 2008, και μετά από μεγάλες συζητήσεις, υπέγραψε ένα διετές κλειστό συμβόλαιο στον Παναθηναϊκό με τον οποίο κατέκτησε το Τριπλ Κράουν το 2009 (Πρωτάθλημα, Κύπελλο, Ευρωλίγκα) συνεισφέροντας σε όλους τους τομείς, κυρίως όμως στο σκοράρισμα όπου είχε μέσο όρο 10.8 πόντους. Στον Παναθηναϊκό έμεινε μέχρι το 2011, κατακτώντας ακόμα μια Ευρωλίγκα. Συνολικά με την ομάδα του Παναθηναϊκού κατέκτησε τρία πρωταθλήματα Ελλάδος, ένα κύπελλο και δυο Ευρωλίγκες. Με τους πράσινους στην Ευρωλίγκα μέτρησε 58 αγώνες, με 9,4 πόντους μ.ο και 36,8% ευστοχία από την γραμμή του τριπόντου.

Ακολούθως, την επόμενη σαιζόν συμφώνησε με την ιταλική Εμπόριο Αρμάνι, ωστόσο τον Φεβρουάριο του 2012, αποχώρησε. Έκλεισε στην καριέρα του παίζοντας με τη φανέλα της ρωσικής ΤΣΣΚΑ Μόσχας τη σεζόν 2012-2013 από την οποία αποχώρησε κοινή συναινέσει το Νοέμβριο του 2013, έχοντας αγωνιστεί σε μόλις τέσσερα παιχνίδια στην Ευρωλίγκα.

Τον Ιούλιο του 2013 ο Νίκολας ανακοίνωσε ότι αποσύρεται από την αγωνιστική δράση σε ηλικία 32 ετών. Συνολικά στην Ευρωλίγκα μέτρησε 130 αγώνες με 1.531 πόντους, 293 ασίστ, 266 ριμπάουντ, 100 κλεψίματα με 39.1% στο τρίποντο (276/705).

Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Παναθηναϊκού στη δεκαετία 2010-2020, όντας όγδοος σε ψήφους του κοινού με ποσοστό 58.88%.

Εκτός παρκέ
-----------

Μόλις τελείωσε την καριέρα του βρέθηκε στο ESPN και ήταν σχολιαστής στα ματς του NCAA. Στη συνέχεια ασχολήθηκε με την προπονητή και ήταν βοηθός σε ένα λύκειο στη Φλόριντα. 

Έκτοτε βρέθηκε στο ΝΒΑ ως scouter ομάδων. Στην αρχή, το 2016 και μέχρι το 2019 ήταν στους Μινεσότα Τίμπεργουλβς, ενώ από το 2019 μέχρι το 2021 βρέθηκε στους Φιλαδέλφεια 76ers. Τον Σεπτέμβριο του 2021, προσλήφθηκε από τους Μπόστον Σέλτικς, ως σκάουτερ των κολλεγίων αλλά και των επαγγελματιών αθλητών και έμεινε σε αυτό το ρόλο μέχρι τον Αύγουστο του 2022.

Τον Αύγουστο του 2022, έγινε Director of Scouting των Ντένβερ Νάγκετς.

Προσωπική ζωή
-------------

Είναι παντρεμένος και έχει τρία παιδιά, δύο κορίτσια και ένα (θετό) γιο.

Τίτλοι-Διακρίσεις
-----------------

### Ομαδικοί

#### Μπενετόν Τρεβίζο

* Πρωτάθλημα Ιταλίας: (2006)

#### Εφές Πίλσεν

* Κύπελλο Τουρκίας: (2007)

#### Παναθηναϊκός

* 2x Ευρωλίγκα: (2009, 2011)
* 3x Πρωτάθλημα Ελλάδος: (2009, 2010, 2011)
* Κύπελλο Ελλάδος: (2009)
* Τριπλ Κράουν: (2009)

### Ατομικοί

* Πρώτος σκόρερ στο Ιταλικό Πρωτάθλημα δεύτερης κατηγορίας: (2004)
* Πρώτος σκόρερ στο Πρωτάθλημα Ιταλίας: (2005)
* Πρώτος σκόρερ της Ευρωλίγκα: (2006)
* Καλύτερη πεντάδα στο Πρωτάθλημα Ελλάδας: (2010)
* 3x Ελληνικό All-Star Game: (2009, 2010, 2011)
* 2x Νικητής του διαγωνισμού τριπόντων στο Ελληνικό All-Star Game: (2010, 2011)

  

|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2008-09 |
| --- |
|  |
|  | 
**4** Αλβέρτης  · **5** Κέτσμαν  · **6** Σπανούλης (MVP του φάιναλ φορ)  · **7** Περπέρογλου  · **8** Μπατίστ  · **9** Φώτσης  · **10** Χατζηβρέττας  · **11** Νίκολας  · **12** Τσαρτσαρής  · **13** Διαμαντίδης  · **14** Πέκοβιτς  · **15** Σάκοτα  · **16** Σερμαντίνι  · **17** Βεργίνης  · **19** Γιασικέβιτσιους  · **C** Ομπράντοβιτς |

 |

|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2010-11 |
| --- |
|  |
|  | 
* **5** Τέπιτς
* **6** Μάριτς
* **7** Περπέρογλου
* **8** Μπατίστ
* **9** Φώτσης
* **10** Σάτο
* **11** Νίκολας
* **12** Τσαρτσαρής
* **13** Διαμαντίδης (MVP και MVP του φάιναλ φορ)
* **14** Βουγιούκας
* **15** Καλάθης
* **17** Μπόγρης
* **18** Καϊμακόγλου
* **C** Ομπράντοβιτς
 |

 |

Παραπομπές
----------






1. ↑  «Ο Ντρου Νίκολας αποκλειστικά στο SPORT24: 'Με τον Ομπράντοβιτς φεύγαμε απ' το ΟΑΚΑ τα μεσάνυχτα'». *www.sport24.gr*. Ανακτήθηκε στις 21 Μαρτίου 2023.
2. ↑  «Φονικό όπλο». *ΤΑ ΝΕΑ*. 25 Ιουνίου 2008. Ανακτήθηκε στις 13 Φεβρουαρίου 2020.
3. ↑  «Παναθηναϊκός: Ο Ντρου Νίκολας θυμήθηκε το triple crown του 2009! (photos)». *Eurohoops*. 5 Δεκεμβρίου 2019. Ανακτήθηκε στις 29 Μαΐου 2020.
4. ↑  «Παναθηναϊκός: "Θυμήθηκε" τον Ντρου Νίκολας (photo)». *Eurohoops*. 21 Μαΐου 2020. Ανακτήθηκε στις 29 Μαΐου 2020.
5. ↑  «Στην Αρμάνι ο Νίκολας». *www.novasports.gr*. Ανακτήθηκε στις 13 Φεβρουαρίου 2020.
6. ↑  Κώστας, Σωτηρίου (21 Φεβρουαρίου 2012). «Τέλος ο Ντρου Νίκολας από την Αρμάνι Μιλάνο». *Ειδήσεις - νέα - Το Βήμα Online*. Ανακτήθηκε στις 13 Φεβρουαρίου 2020.
7. ↑  «Στην ΤΣΣΚΑ ο Ντρου Νίκολας!». *www.gazzetta.gr*. Ανακτήθηκε στις 13 Φεβρουαρίου 2020.
8. ↑  «Τέλος ο Νίκολας από ΤΣΣΚΑ Μόσχας». *www.gazzetta.gr*. Ανακτήθηκε στις 13 Φεβρουαρίου 2020.
9. ↑  «Αποσύρθηκε ο Ντρου Νίκολας». *NewsNowgr.com*. Ανακτήθηκε στις 13 Φεβρουαρίου 2020.
10. ↑  «NICHOLAS, DREW - Welcome to EUROLEAGUE BASKETBALL». *www.euroleague.net*. Ανακτήθηκε στις 29 Μαΐου 2020.
11. ↑  «Παναθηναϊκός: Με Διαμαντίδη, Μπατίστ και... Σπανούλη η All - Decade Team (photo)». *Eurohoops*. 12 Αυγούστου 2020. Ανακτήθηκε στις 12 Αυγούστου 2020.
12. ↑  «Νίκολας: «Μακάρι να τα ζούσα όλα από την αρχή στον Παναθηναϊκό!» (pics & vids)». *www.gazzetta.gr*. Ανακτήθηκε στις 29 Μαΐου 2020.
13. ↑  «Ντρου Νίκολας : Πήρε θέση σκάουτερ στους Σίξερς». *ΤΑ ΝΕΑ*. 26 Σεπτεμβρίου 2019. Ανακτήθηκε στις 29 Μαΐου 2020.

Εξωτερικοί σύνδεσμοι
--------------------